Bikinan semula

Bikinan semula atau buatan semula (remake) merujuk kepada sebarang produksi hiburan dalam bentuk atau format filem, siri televisyen dan permainan video didasarkan pada produk terdahulu dengan cerita yang sama.

Gambaran umum 
Produksi ini sering membuat perubahan ketara terhadap gaya penceritaan berdasarkan latar asal sama ada terhadap perwatakan, jalan cerita, genre mahupun tema yang signifikan. Antara contoh mudahnya: 

 The Mummy (1999) - suatu "bayangan semula" (reimagining) dalam genre berbeza - yakni, pengembaraan - daripada produksi sebelumnya yang terangkum dalam genre seram. 
 Scarface tahun 1932 yang berlatarkan zaman pengharaman jualan arak di Amerika Syarikat pula telah dibikin semula pada tahun 1983 di mana watak utamanya kali ini terlibat dalam penyeludupan kokaina. 

Produksi semula sebegini kadangkalanya dibuat oleh pengarah yang sama, lagi-lagi dengan memasuki format media yang baharu - misalnya dari filem hitam putih ke warna ataupun dari format televisyen ke filem.

Penceritaan semula ini jarang berlaku di televisyen berbanding filem, namun ia lazim ada dari semasa ke semasa, terutamanya sejak awal abad ke-21.

Rujukan

Istilah televisyen
Istilah filem dan video